CELEX: 52018PC0054
Language: sl
Date: 2018-02-05
Title: Predlog SKLEP SVETA o stališču, ki se v imenu Evropske unije zavzame v Odboru SGP, ustanovljenem z Vmesnim sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani, glede sprejetja poslovnika Odbora SGP

EVROPSKA KOMISIJA
            Bruselj, 5.2.2018
            COM(2018) 54 final
            2018/0020(NLE)
            Predlog
            SKLEP SVETA
            o stališču, ki se v imenu Evropske unije zavzame v Odboru SGP, ustanovljenem z Vmesnim sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani, glede sprejetja poslovnika Odbora SGP
            
               
         
         
            
               OBRAZLOŽITVENI MEMORANDUM
            
            
               1.Cilj predloga
            
            
               Ta predlog se nanaša na sklep o stališču, ki se v imenu Unije zavzame v Odboru SGP, ustanovljenem z Vmesnim sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani, glede sprejetja poslovnika Odbora SGP. 
            
            
               2.Ozadje predloga
            
            
               2.1.Vmesni sporazum o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani
            
            
               Namen Vmesnega sporazuma o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani (v nadaljnjem besedilu: Sporazum) je prispevati k zmanjševanju in odpravljanju revščine z vzpostavitvijo usklajenega trgovinskega partnerstva, spodbujanjem konkurenčnejšega in bolj diverzificiranega gospodarstva ter močnejše rasti, gospodarskega sodelovanja in dobrega upravljanja ter postopnega vključevanja Slonokoščene obale v svetovno gospodarstvo, izboljšanjem zmogljivosti v povezavi s trgovinsko politiko in vprašanji glede trgovine, okrepitvijo obstoječih odnosov med pogodbenicama na podlagi solidarnosti in skupnega interesa ter spodbujanjem razvoja zasebnega sektorja in ustvarjanja delovnih mest.
            
            
               Sporazum je bil podpisan 26. novembra 2008 v Abidžanu in 22. januarja 2009 v Bruslju
                  1
               , začasno pa se uporablja od 3. septembra 2016
                  2
               . 
            
            
               2.2.Odbor SGP
            
            
               V skladu s členom 73 Sporazuma se ustanovi Odbor SGP, ki je odgovoren za upravljanje vseh področij, zajetih v Sporazumu, in izvajanje vseh nalog, navedenih v Sporazumu.
            
            
               Člen 73 Sporazuma določa, da Odbor SGP določi svoja pravila organizacije in delovanja, da so seje Odbora SGP lahko odprte za tretje osebe ter da se nanje lahko povabi komisijo Ekonomske in monetarne unije Zahodne Afrike (WAEMU) in komisijo Gospodarske skupnosti zahodnoafriških držav (ECOWAS).
            
            
               Sklepi Odbora SGP se sprejemajo s soglasjem med pogodbenicama po zaključku ustreznih notranjih postopkov. 
            
            
               Pogodbenice Sporazuma so Unija in njene države članice. Na strani EU so v Odboru SGP predstavniki Evropske komisije in držav članic. 
            
            
               2.3.Predvideni akt Odbora SGP
            
            
               Odbor SGP mora na svoji prvi seji sprejeti skupni sklep o določitvi svojega poslovnika (v nadaljnjem besedilu: predvideni akt).
            
            
               Cilj je določitev pravil organizacije in delovanja Odbora SGP v skladu s členom 73(2) Sporazuma.
            
            
               3.Stališče, ki se zavzame v imenu Unije
            
            
               Ta predlog za sklep Sveta določa stališče Unije o sklepu, ki ga bo sprejel Odbor SGP v zvezi s svojim poslovnikom. 
            
            
               Pogodbenici Sporazuma sta po predhodnem posvetovanju potrdili in parafirali osnutek poslovnika na ustanovni seji Odbora SGP, ki je potekala 5. aprila 2017 v Abidžanu na Slonokoščeni obali. Osnutek poslovnika je skladen s členom 73 Sporazuma in podoben poslovnikom, ki jih je Evropska unija sprejela v okviru drugih sporazumov o gospodarskem partnerstvu.
            
            
               Osnutek poslovnika ureja vprašanja, kot so sestava in predsedovanje Odboru SGP, njegov sekretariat, organizacija sej, zapisniki in sklepi Odbora SGP, jezikovna ureditev in izdatki, povezani s sejami Odbora SGP. 
            
         
         
            
               Obveznost določitve poslovnika je predvidena v Sporazumu. 
            
            
               Predlog nima učinka na ekonomsko, socialno ali okoljsko politiko Evropske unije ali Slonokoščene obale. 
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               V členu 218(9) Pogodbe o delovanju Evropske unije so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma.“
            
            
               Pojem „akti s pravnim učinkom“ vključuje akte, ki imajo pravni učinek na podlagi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, vendar je njihov „namen [...] odločilno vplivati na vsebino ureditve, ki jo [sprejme] zakonodajalec Unije“
                  3
               .
            
            
               4.1.2.Uporaba v obravnavanem primeru
            
            
               Odbor SGP je organ, ustanovljen v skladu s Sporazumom.
            
            
               Člen 73 Sporazuma določa, da Odbor SGP določi svoja pravila organizacije in delovanja.
            
            
               Akt, k sprejetju katerega se poziva Odbor SGP, je akt s pravnim učinkom. Predvideni akt bo v skladu s členom 72 Sporazuma zavezujoč v mednarodnem pravu.
            
            
               Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep Sveta je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep je odvisna predvsem od cilja in vsebine predvidenega akta, glede katerega se v imenu Unije zastopa stališče. Če ima predvideni akt dva cilja ali elementa in če je eden od teh ciljev ali elementov glavni, drugi pa postranski, mora sklep temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glede na naravo Sporazuma predvideni akt sledi ciljem in elementom s področja skupne trgovinske politike in razvojnega sodelovanja. Ti vidiki predvidenega akta so med seboj neločljivo povezani, ne da bi bil kateri v razmerju do drugih postranski. 
            
            
               Materialna pravna podlaga za predlagani sklep Sveta sta torej člena 207 in 209 PDEU.
            
            
               4.3.Sklepna ugotovitev
            
         
         
            
               Pravna podlaga predlaganega sklepa Sveta bi morala biti člena 207 in 209 v povezavi s členom 218(9) PDEU.
            
            
               2018/0020 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zavzame v Odboru SGP, ustanovljenem z Vmesnim sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani, glede sprejetja poslovnika Odbora SGP
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije ter zlasti členov 207 in 209 v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Vmesni sporazum o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani (v nadaljnjem besedilu: Sporazum) je bil podpisan 26. novembra 2008 v Abidžanu in 22. januarja 2009 v Bruslju
                  4
               , začasno pa se uporablja od 3. septembra 2016
                  5
               . 
            
            
               (2)V skladu s členom 73 Sporazuma se ustanovi Odbor SGP, ki je odgovoren za upravljanje vseh področij, zajetih v Sporazumu, in izvajanje vseh nalog, navedenih v Sporazumu.
            
            
               (3)Člen 73 Sporazuma določa, da Odbor SGP določi svoja pravila organizacije in delovanja.
            
            
               (4)Odbor SGP na svoji prvi seji sprejme sklep o svojem poslovniku.
            
            
               (5)Primerno je, da se določi stališče, ki se v imenu Unije zavzame v Odboru SGP, ker je sklep Odbora SGP zavezujoč za Unijo –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zavzame na prvi seji Odbora SGP, temelji na osnutku sklepa Odbora SGP, ki je priložen temu sklepu.
            
            
               Člen 2
            
            
               Ta sklep je naslovljen na Komisijo.
            
            
               V Bruslju,
            
         
         
            
               
                     Za Svet
               
               
                     Predsednik
               
            
         
         
            
                  
                     (1)
                  
                        UL L 59, 3.3.2009, str. 1.
               
               
                  
                     (2)
                  
                        UL L 272, 7.10.2016, str. 1.
               
               
                  
                     (3)
                  
                        Sodba Sodišča z dne 7. oktobra 2014 v zadevi C-399/12, Nemčija proti Svetu (OIV), ECLI:EU:C:2014:2258, točke 61–64. 
               
               
                  
                     (4)
                  
                        UL L 59, 3.3.2009, str. 1.
               
               
                  
                     (5)
                  
                        UL L 272, 7.10.2016, str. 1.
               
            
      
    ---documentbreak--- 
      
         
               EVROPSKA KOMISIJA
            Bruselj,5.2.2018
            COM(2018) 54 final
            PRILOGA
            k
            predlogu za sklep Sveta
            o stališču, ki se v imenu Evropske unije zavzame v Odboru SGP, ustanovljenem z Vmesnim sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani, glede sprejetja poslovnika Odbora SGP
            
               
         
         
            
               PRILOGA
            
            
               SKLEP št. …/2017 ODBORA SGP
            
            
               o sprejetju poslovnika Odbora SGP v skladu z Vmesnim sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani
            
            
               ODBOR SGP JE –
            
            
               ob upoštevanju Vmesnega sporazuma o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani (v nadaljnjem besedilu: Sporazum), podpisanega 26. novembra 2008 v Abidžanu in 22. januarja 2009 v Bruslju
                  1
               , in zlasti člena 73 Sporazuma,
            
            
               ob upoštevanju naslednjega:
            
            
               Sporazum določa, da Odbor SGP določi svoja pravila organizacije in delovanja –
            
            
               SKLENIL:
            
            
               Člen 1
            
            
               Poslovnik Odbora SGP je določen v Prilogi I.
            
            
               Člen 2
            
            
               Ta sklep začne veljati ….
            
            
               V …, dne …
            
            
               PRILOGA I
            
            
               POSLOVNIK ODBORA SGP
            
            
               v skladu z Vmesnim sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani
            
            
               Člen 1
            
            
               Sestava in predsedstvo
            
            
               1.Odbor SGP sestavljajo predstavniki članov Sveta Evropske unije in Evropske komisije na eni strani ter predstavniki Slonokoščene obale na ministrski ravni ali ravni visokih uradnikov na drugi strani.
            
         
         
            
               2.Sklicevanje na pogodbenici v poslovniku pomeni sklicevanje na pogodbenici v skladu z opredelitvijo iz člena 72 Sporazuma.
            
            
               3.Odboru SGP izmenično po 12 mesecev predsedujeta predstavnik Evropske unije in predstavnik Republike Slonokoščene obale. Obdobje prvega predsedovanja se začne na dan prve seje Odbora SGP v skladu s Sporazumom in konča 31. decembra naslednje leto. Prvo predsedovanje Odboru SGP pripada predstavniku Slonokoščene obale.
            
            
               4.Na seje Odbora SGP se lahko povabi predstavnike komisije Ekonomske in monetarne unije Zahodne Afrike (WAEMU) in komisije Gospodarske skupnosti zahodnoafriških držav (ECOWAS). Pogodbenici se lahko odločita, da na ad hoc osnovi povabita tudi druge opazovalce, na primer predstavnike zasebnega sektorja in civilne družbe ali strokovnjake.
            
            
               Člen 2
            
            
               Seje
            
            
               1.Odbor SGP se sestaja redno, najmanj enkrat letno, in lahko skliče izredne seje, kadar to zahtevajo okoliščine in če se pogodbenici tako dogovorita.
            
            
               2.O času in kraju vsake seje Odbora SGP se dogovorita pogodbenici.
            
            
               3.Seje Odbora SGP skliče njegovo predsedstvo.
            
            
               Člen 3
            
            
               Delegacije
            
            
               Predsedstvo Odbora SGP je pred vsako sejo obveščeno o načrtovani sestavi delegacij Slonokoščene obale in Evropske unije.
            
            
               Člen 4
            
            
               Sekretariat
            
            
               Uradniki Evropske komisije in Slonokoščene obale izmenično opravljajo funkcijo sekretariata Odbora SGP za obdobje 12 mesecev. To obdobje sovpada z obdobjem predsedovanja Odboru SGP, ki ga izmenično izvajata Evropska unija in Slonokoščena obala. Funkcijo sekretariata opravlja pogodbenica, ki predseduje Odboru SGP.
            
            
               Člen 5
            
            
               Dokumenti
            
            
               Kadar posvetovanja Odbora SGP temeljijo na pisnih dokumentih, sekretariat Odbora SGP te dokumente oštevilči in razpošlje kot dokumente Odbora SGP.
            
            
               Člen 6
            
            
               Korespondenca
            
            
               1.Vsa korespondenca, namenjena Odboru SGP, se naslovi na sekretariat Odbora SGP.
            
         
         
            
               2.Sekretariat zagotovi, da se korespondenca, naslovljena na Odbor SGP, posreduje predsedstvu odbora in po potrebi razpošlje kot dokumenti iz člena 5 tega poslovnika korespondentom pogodbenic iz člena 73 Sporazuma.
            
            
               3.Korespondenco predsedstva Odbora SGP sekretariat pošlje korespondentom pogodbenic in po potrebi razpošlje kot dokumente iz člena 5 tega poslovnika.
            
            
               Člen 7
            
            
               Dnevni red sej
            
            
               1.Sekretariat Odbora SGP na podlagi predlogov pogodbenic za vsako sejo pripravi začasni dnevni red. Najpozneje 15 dni pred začetkom seje ga pošlje korespondentom pogodbenic.
            
            
               2.Začasni dnevni red vsebuje točke, za katere je sekretariat najpozneje 21 dni pred začetkom seje prejel prošnjo za uvrstitev na dnevni red, vendar se točke uvrstijo na začasni dnevni red samo, če je sekretariat najpozneje na dan razpošiljanja dnevnega reda prejel spremljajoče dokumente.
            
            
               3.Dnevni red na začetku vsake seje potrdi Odbor SGP. Če se pogodbenici strinjata, se na dnevni red lahko uvrstijo tudi točke, ki niso bile uvrščene na začasni dnevni red.
            
            
               4.Predsedstvo Odbora SGP lahko v soglasju s pogodbenicama na sejo povabi strokovnjake, da se pridobijo informacije o določenih temah.
            
            
               5.Sekretariat lahko v soglasju s pogodbenicama skrajša roke iz odstavka 1, da se upoštevajo zahteve posamezne zadeve.
            
            
               Člen 8
            
            
               Zapisnik
            
            
               1.Sekretariat čim prej pripravi osnutek zapisnika seje.
            
            
               2.V zapisniku se praviloma povzame vse točke dnevnega reda in po potrebi navede naslednje:
            
            
               a)dokumente, predložene Odboru SGP;
            
            
               b)izjave, za vnos katerih so zaprosili člani Odbora SGP,
            
            
               c)sprejete sklepe, dana priporočila, dogovorjene izjave in sprejete sklepne ugotovitve o posameznih točkah.
            
            
               3.Zapisnik vključuje tudi seznam udeležencev seje Odbora SGP in seznam članov delegacij, ki so jih spremljale.
            
            
               4.Pogodbenici v roku dveh mesecev od dne seje pisno potrdita zapisnik. Po potrditvi sekretariat podpiše dva izvoda zapisnika, vsaka od pogodbenic pa prejme po en verodostojen izvod izvirnika.
            
            
               Člen 9
            
            
               Sklepi
            
         
         
            
               1.Odbor SGP sklepe sprejema soglasno.
            
            
               2.Odbor SGP lahko sklene, da bo vsa splošna vprašanja v interesu vseh držav članic AKP in EU, ki se pojavijo v okviru Sporazuma, naslovil na ministrski svet AKP-EU, kakor je opredeljen v členu 15 Sporazuma iz Cotonouja.
            
            
               3.V obdobju med posameznimi sejami lahko Odbor SGP sprejema sklepe s pisnim postopkom, če se pogodbenici tako dogovorita. Pisni postopek pomeni izmenjavo not med pogodbenicama.
            
            
               4.Sklepi Odbora SGP se naslovijo „Sklep“, naslovu pa sledijo zaporedna številka, datum sprejetja in opis predmeta urejanja. V vsakem sklepu je določen datum začetka njegove veljavnosti.
            
            
               5.Sklepe, ki jih sprejme Odbor SGP, overita predstavnik Evropske komisije v imenu Evropske unije in predstavnik Republike Slonokoščene obale.
            
            
               6.Sklepi se pošljejo pogodbenicama kot dokumenti Odbora SGP.
            
            
               Člen 10
            
            
               Obveščanje javnosti
            
            
               1.Če ni določeno drugače, seje Odbora SGP niso javne.
            
            
               2.Vsaka pogodbenica se lahko odloči za objavo sklepov Odbora SGP v svojem uradnem listu.
            
            
               Člen 11
            
            
               Jezikovna ureditev
            
            
               1.Delovni jezik Odbora SGP je uradni jezik, skupen pogodbenicama.
            
            
               2.Razprave in sklepi Odbora SGP temeljijo na dokumentih in predlogih, pripravljenih v jeziku iz odstavka 1.
            
            
               Člen 12
            
            
               Stroški
            
            
               1.Vsaka pogodbenica krije svoje stroške v zvezi z osebjem, potjo in bivanjem ter poštnimi in telekomunikacijskimi storitvami, nastale zaradi udeležbe na sejah Odbora SGP.
            
            
               2.Stroške, povezane z organizacijo sej in razmnoževanjem dokumentov, krije pogodbenica, ki je gostiteljica seje.
            
            
               3.Stroške, povezane s tolmačenjem na sejah in prevodom dokumentov, krije pogodbenica, ki je gostiteljica seje. Stroške tolmačenja in prevajanja dokumentov iz drugih uradnih jezikov Evropske unije ali v te jezike krije Evropska unija.
            
         
         
            
                  
                     (1)
                  
                        UL L 59, 3.3.2009, str. 1.